— Трохі нашкодзілі, але… у прынцыпе, пакуль не так усё страшна. Манументальнае мастацтва ў тым маштабе, у якім яно прысутнічае ў Мінску, на гарадское асяроддзе і свядомасць яго жыхароў амаль не ўплывае. Гэта далёка не самы важны складнік урбаністычнага ландшафту. Думаю, тут сваю пазітыўную ролю адыграў брак фінансаў — прынамсі, так можна сцвярджаць, калі параўноўваць Мінск з Масквой. Дарэчы, куды больш пытанняў у мяне не да скульптараў, але да архітэктараў — а больш дакладна, да іх замоўцаў, да тых, хто дае дазвол узводзіць розную безгустоўшчыну.